Міжнародны дзелавы альянс

**Група кампаній «Міжнародны дзелавы альянс»** — група кампаній, у якую ўваходзяць кампаніі з Беларусі і Расіі. Група кампаній прадастаўляе паслугі па заказной распрацоўцы інфармацыйных сістэм, хмарных рашэнняў, распрацоўцы рашэнняў для аўтаматызацыі і рабатызацыі бізнес-працэсаў, мабільных прыкладанняў, стварэнню і інтэграцыі прадуктаў і рашэнняў для інтэлектуальнай інжынернай інфраструктуры. Спецыялісты групы кампаній «Міжнародны дзелавы альянс» працуюць з рашэннямі такіх вытворцаў па як IBM, SAP, Oracle і г. д.

Кампаніі працуюць з беларускімі і расійскімі заказчыкамі: Газпром трансгаз Беларусь, Белэнерга, Белпалівагаз, БелАЗ, Белнафтахім, Беларуськалій, Уралкалій, МРСК Урала, ЕЭСК і інш.

## Структура
У групу кампаній «Міжнародны дзелавы альянс» уваходзіць тры кампаніі: ТАА «ІБА», ЗАТ «Міжнародны дзелавы альянс» і ТАА «Інфармацыйныя вытворчыя архітэктуры».

## ЗАТ «Міжнародны дзелавы альянс»
ЗАТ «Міжнародны дзелавы альянс» — беларуская ІТ-кампанія, заснаваная ў 1993 годзе. Кампанія прадастаўляе гатовыя рашэнні і індывідуальную распрацоўку праграмнага забеспячэння для кліентаў з Рэспублікі Беларусь. У 2022 годзе кампанія стала рэзідэнтам Парка высокіх тэхналогій у Мінску.

## Дзейнасьць
Прапануе паслугі па заказной распрацоўцы праграмнага забеспячэння на базе СПО, распрацоўцы і ўкараненню лічбавых двайнікоў, канструктараў электронных сэрвісаў, сістэм Інтэрнэт рэчаў (IoT), укараненню рашэнняў для аўтаматызацыі і рабатызацыі бізнес-працэсаў (RPA), сістэм ДБО, BI, распрацоўцы мабільных прыкладанняў, паслугі ЦОД і DevOps і інш.

ЗАТ «Міжнародны дзелавы альянс» выканала праекты для заказчыкаў з розных галін: дзяржаўны сектар, энергетыка, прамысловасць, транспарт і лагістыка, банкі і фінансы, нафту і газ. Сярод заказчыкаў кампаніі: Адміністрацыя Прэзідэнта Рэспублікі Беларусь, Нацыянальны банк, Беларусбанк і іншыя банкі Рэспублікі Беларусь, НГ Белтэлерадыёкампанія, Беларуская чыгунка, Газпрам трансгаз Беларусь, БелАЗ, Беларуськалій, Уралкалій (РФ), МРСК Урала (РФ),) і іншыя.

Прадукты і рашэнні кампаніі: аўтаматызаваная сістэма дыспетчарскага кіравання, аўтаматызаваная сістэма аплаты і кантролю праезду, прадукт СЭД «Канцлер», RPA-платформа Канцлер RPA, r-Tube і інш.

## Мінуўшчына

У лютым 1993 г. Навукова-дасьледчы інстытут электронных вылічальных машынаў (НДІ ЭВМ), Менскае вытворчае аб’яднаньне вылічальнай тэхнікі (МВАВТ) і амэрыканскае прадпрыемства «IBM» (анг. International Business Machines — Міжнародныя дзелавыя машыны; , , штат Нью-Ёрк) заснавалі ў Менску сумеснае ЗАТ «Міжнародны дзелавы альянс» (анг. IBA) у будынку «НДІ ЭВМ» (вул. Багдановіча, д. 155). 2 красавіка сумеснае прадпрыемства (СП) з 4 супрацоўнікаў пачало расейскі пераклад амэрыканскай апэрацыйнай сыстэмы OS/2, які скончыла ў 1996 годзе. У 1994 г. 6 праграмістаў прыступілі да падтрымкі апраграмаваньня IBM, якой да 2000 г. сталі займацца звыш 120 адмыслоўцаў. Адначасна стварылі вылічальны асяродак на аснове сэрвэраў IBM (, , ). У 1995 г. «Міжнародны дзелавы альянс» атрымаў заказ ад амэрыканскага прадпрыемства «» (Дэтройт, шт. Мічыган) на расейскі пераклад дакумэнтацыі да мовы праграмаваньня . Адначасна пачалася праца над апраграмаваньнем для міжбанкаўскіх плацяжоў на замову Нацыянальнага банка Рэспублікі Беларусь. Лік супрацоўнікаў дасягнуў 50 чалавек. У 1996 г. прадпрыемства адчыніла прадстаўніцтва ў Расеі (Масква) і ператварылася ў таварыства з абмежаванай адказнасьцю. Карпаратыўная сетка дасягнула 140 супрацоўнікаў і перайшла да выкарыстаньня  Lotus Notes. Таксама «Міжнародны дзелавы альянс» пачаў распрацоўку  , якія да 2002 году пастаўляў на Беларускі мэталюргічны завод (Жлобін, Гомельская вобласьць). У сьнежні 30 праграмістаў пачалі ўдзел у распрацоўцы для IBM  (API) , які доўжыўся да сьнежня 2000 году.

У 1997 г. адчынілі даччынае ТАА «Інфармацыйныя вытворчыя архітэктуры» (І. В.А.; анг. Intelligent systems, IS). Пачалася распрацоўка банкаматаў, плацежных тэрміналаў і працэсінгавага асяродка аплатных картак для «Беларусбанка», якую скончылі ў 2002 годзе. Лік супрацоўнікаў вырас да 190 чалавек.

У 1998 г. лік супрацоўнікаў дасягнуў 250 асобаў. У 1999 г. зьявілася сумесная працоўня ў Беларускім дзяржаўным унівэрсытэце інфарматыкі і радыёэлектронікі.

26 ліпеня 2001 г. адчынілі падразьдзяленьне ў Гомелі і сумесную працоўню ў Беларускім дзяржаўным унівэрсытэце. Сетка прадпрыемства злучыла звыш 1000 супрацоўнікаў. Пачалася распрацоўка аплатных тэрміналаў для «Слаўнафтабанка». У 2002 г. адчынілі навучальны асяродак і ўстанавілі 100-ы банкамат.

У 2003 г. заснавалі падразьдзяленьне ў Наваполацку (Віцебская вобласьць) і сумесную працоўню ў Гомельскім дзяржаўным унівэрсытэце. У 2004 г. адчынілі падразьдзяленьне ў Магілёве.

1 лістапада 2012 г. прадставілі праграму дакумэнтаабарота «Воблачны канцлер».

## Вонкавыя спасылкі
* Інфармацыйныя вытворчыя архітэктуры
* ЗАТ «ІБА»
* «Канцлер»
* «Мэтрыкс 2.0»

Катэгорыя:Транснацыянальныя карпарацыі
Катэгорыя:Беларускія вытворцы праграмнага забесьпячэньня
Катэгорыя:Чэскія кампаніі
Катэгорыя:Зьявіліся ў 1993 годзе